”Mă repet!” a fost expresia care l-a trimis pe Gigi Becali cu gândul la ministrul justiţiei Tutorel Toader, care foloseşte în mod frecvent această expresie în cadrul conferinţelor de presă, moment în care latifundiarul din Pipera a început un adevărat spectacol interpretativ.

”Mă repet, ca Tudorel Toader, mă repet, Mihai va avea mână liberă. Şase luni de zile nu-i voi spune nimic, face numai ce vrea el şi nu mă bag deloc. După care voi evalua rezultatele, voi evalua jocul echipei şi în consecinţă voi lua nişte măsuri care să fie în concordanţă cu regulile jocului.

Mă repet, Mihai are şase luni la dispoziţie şi trebuie să ia campionatul altfel va suporta consecinţele eşecului”, a afirmat Gigi Becali, imitându-l pe Tudorel Toader.